open-index/open-wikipedia-markdown huggingface dataset:
Հին շներ

**«Հին շներ» **(), ռեժիսոր Ուոլտ Բեկերի ֆիլմերից, որի գլխավոր դերերը մարմնավորում են Ջոն Տրավոլտան, Ռոբին Ուիլյամսը, Քելլի Փրեսթոնը, Կոներ Ռեյբերնը, Էլա Բլյու Տրավոլտան, Լորի Լաֆլինը, Սետ Գրինը, Բերնի Մակը, Մեթ Դիլոնը, Էնն-Մարգրետը։

## Սյուժե
Երկու հին ընկերներ և գործընկերներ հանկարծակի ընկնում են այնպիսի իրավիճակի մեջ, որ ստիպված են զբաղվել յոթամյա աղմկոտ երկվորյակների դաստիարակմամբ։ Բայց այդ խառնաշփոթը միայն տնային բնույթ չի կրում։ Երեխաներին հարկ է լինում տանել ճամբար, իսկ այնտեղի գլխավորը շատ բծախնդիր էր։ Արդյունքում նրանք մի լավ արկածների մեջ են ընկնում՝ այն էլ կարևոր գործարքից մի օր առաջ։ Հարց է մնում, թե ամուրիներն ի վիճակի կլինեն դուրս գալ այս անսովոր իրավիճակից, թե՝ ոչ։

## Դերերում

## Ծանոթագրություններ

## Արտաքին հղումներ
* 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների կինոկատակերգություններ
Կատեգորիա:2009 ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան բադի մուվի կինոկատակերգություններ
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան կինոկատակերգություններ
Կատեգորիա:Դիսնեյյան ֆիլմեր
Կատեգորիա:Ուոլտ Բեկերի ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Փոքրիկը զբոսնելիս

**Փոքրիկը զբոսնելիս**, այլ թարգմանությամբ՝ **«Սողեսող գանգստերներից» **(), ռեժիսոր Փաթրիկ Ռիդ Ջոնսոնի ֆիլմերից, որի գլխավոր դերերը մարմնավորում են Ջո Մանտենյան, Լարա Ֆլին Բոյլը, Ջո Պանտոլյանոն, Բրայան Հեյլին, Սինտիա Նիքսոնը, Ֆրեդ Դոլտոն Թոմպսոնը, Ջոն Նևիլը, Մեթյու Գլեյվը, Ադամ Ռոբերտ Ուորտոնը, Ջեյկոբ Ջոզեֆ Ուորտոնը...

## Սյուժե
Մանկիկ Բիկնը ամբողջ օրը ճանապարհորդում է քաղաքով մեկ։ Նա լինում է արտասովոր տեղերում, տեսնում է հիասքանչ տեսարաններ, բայց ման է գալիս բոլորովին մենակ։ Փոքրիկի ծնողները զուր ջանքեր են գործադրում իրենց հանրաճանաչ մանկիկին գտնելու համար։ Իսկ մանկիկը ճանաչում է ստացել լրագրողների և թերթերի շնորհիվ։ Մանկիկը մենակով պայքարում գանգստերների դեմ և նրանց կյանքը վերածում է մի կատարյալ քաոսի։ Այնպես, որ վերջում հանցագործներն այլևս իրենց պահանջելիք գումարի մասին մոռանում են։

## Դերերում

## Այլ անվանումներ
*  Baby’s Day Out
*  Les aventures de bébé
*  Младенец на прогулке, Ползком от гангстеров, Выходной день у крошки, Самостоятельная прогулка, Гангстеры и подгузники
*  Vauva vapaalla
*  Baby på drift
*  Brzdac w opalach
*  Trije lopovi in potepin
*  O bobiras xeportise
*  Juniors freier Tag
*  Bébé part en vadrouille
*  Baby Birba — un giorno in libertà
*  El peque se va de marcha
*  Agarrem Esse Bebé
*  Ninguém Segura Este Bebê
*  Немовля на прогулянці
*  Körpə gəzintidə
*  Sayrga chiqqan bolakay

## Ծանոթագրություններ

## Արտաքին հղումներ
* 
* ''Baby's Day Out'' at Rotten Tomatoes

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1994 ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան քրեական կինոկատակերգություններ
Կատեգորիա:Չիկագոյում նկարահանված ֆիլմեր
Կատեգորիա:Փաթրիկ Ռիդ Ջոնսոնի ֆիլմեր
Կատեգորիա:Ֆիլմեր, որոնց գործողությունները տեղի են ունենում Չիկագոյում
Կատեգորիա:Ֆիլմեր դիսֆունկցիոնալ ընտանիքների մասին
Ռոբերտո Դիաս

**Ռոբերտո Դիաս** (), ամերիկացի ալտահար։

Նա սովորել է ամերիկյան Քուրթիս ակադեմիայում և այժմ էլ այդ նույն ակադեմիայի տնօրենն է։ Նա 10 տարի շարունակ եղել է Ֆիլադելֆիայի Նվագախմբի առաջին սոլո ալտահարը։ Նվագել է նաև տարբեր այլ նվագախմբերում։ 
Իր տարբեր ձայնագրությունների համար ստացել է Գրեմմի մրցանակը։ Ավելի երիտասարդ տարիքում եղել է Բոսթոնի Նվագախմբի գլխավոր ալտահարը (Մստիսլավ Ռոստրոպովիչի գլխավորությամբ)։

Կատեգորիա:Անձինք այբբենական կարգով
Կատեգորիա:Ամերիկացի ալտահարներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկյան փիլիսոփայական ընկերության անդամներ
Ռոմանական ճարտարապետություն

[մինի|300px|[Մարիա Լաախ աբբայություն, Գերմանիա]]
[մինի|300px|[Թումի վանական եկեղեցին, Լեհաստան]]
մինի|300px|Լեսայի աբբայություն, Նորմանդիա, Ֆրանսիա

**Ռոմանական ճարտարապետություն**, միջնադարյան Եվրոպայի ճարտարապետական ոճ, որին բնորոշ են կիսաշրջանաձև կամարները։ Ռոմանական ճարտարապետության ձևավորման ժամանակաշրջանի վերաբերյալ միասնական տեսակետ չկա։ Ըստ որոշ եզրահանգումների այն ձևավորվել է VI-ից X դարերում։ XII դարում այս ճարտարապետական ոճի հիման վրա ձևավորվել է գոթական ոճը, որին բնորոշ են սրածայր կամարները։ Ռոմանական ճարտարապետության նմուշներ հանդիպում են ողջ աշխարհամասով մեկ, որը նրան դարձնում է առաջին համաեվրոպական ճարտարապետական ոճը Կայսերական Հռոմեական ճարտարապետությունից հետո։ Ռոմանական ոճն Անգլիայում անվանում են նաև նորմանական ճարտարապետություն։

Իր մեջ ամփոփելով հռոմեական և բյուզանդական շինությունների և տեղի ճարտարապետության լուծումներ, ռոմանական ճարտարապետությունը հայտնի է իր զանգվածեղությամբ, շրջանաձև կամարներով, հաստ պատերով, ամուր սյուներով, բարձր աշտարակներով և դեկորատիվ կամարաղեղներով։ Ամեն մի շինություն ունի շատ ճշգրիտ կառուցվածք, և նրանք մեծ մասամբ կանոնավոր են, սիմետրիկ նախագծային հատակագծով, այնպես որ շինությունների ներքին տեսքը բավականին պարզ է ստացվում համեմատած գոթական շինությունների հետ։  Տարածաշրջանային առանձնահատկություններով և օգտագործվող շինանյութերի զանազանություններով հանդերձ՝ այս ոճը բավականին մեծ կիրառություն է գտել ամբողջ Եվրոպայում։

Վերոնշյալ ժամանակահատվածում ռոմանական ոճով բավականին շատ ամրոցներ են կառուցվել, բայց եկեղեցիները թվաքանակով գերազանցում էին։ Ամենանշանակալիցը հանդիսանում են եկեղեցի-աբբայությունները, որոնց որոշ մասը մինչև հիմա կանգուն են և գործող։ Բազմաթիվ ռոմանական ոճով կառուցված եկեղեցիներ ժամանակի ընթացքում կամաց-կամաց վերափոխվել են գոթական ոճի, քանի որ եկեղեցիների վերանորգման ժամանակ կիրառում էին գոթական ոճի լուծումներ, որն այդ ժամանակներում արդեն լայն տարածում էր գտել։ Այս երևույթը լայնորեն տարածված էր Անգլիայում և Պորտուգալիայում։

Անխաթար պահպանված ռոմանական շինությունների կարելի է հանդիպել այնպիսի շրջաններում, որոնք ավելի քիչ էին զարգացած այդ ժամանակաշրջանում՝ Հարավային Ֆրանսիայում, Իսպանիայի, Իտալիայի գյուղերում և հյուսիսային մասում։ Ռոմանական ոճի բնակելի տներ և ամրոցներ դեռևս կան։ Շատ եկեղեցիների վրա կարելի է տեսնել ռոմանական ոճով մասեր, որոնք հիմնականում գտնվում են շինության ներքին մակարդակներում։

## Ծանոթագրություններ

## Արտաքին հղումներ
* Романское искусство // Всеобщая история искусств. Том 2. Искусство средних веков. Книга первая.
* Círculo Románico: Visigothic, Mozarabic and Romanesque art in Europe

Կատեգորիա:Ճարտարապետական ոճեր
Կատեգորիա:Ռոմանական արվեստ
Կատեգորիա:Ռոմանական ճարտարապետություն
Ալի Ֆուաթ Ջեբեսոյ

մինի|աջից
**Ալի Ֆուաթ Ջեբեսոյ** (թուրքերեն` *Ali Fuat Cebesoy*, ), թուրք պետական, ռազմական գործիչ, դիվանագետ։

Մասնակցել է Բալկանյան պատերազմին (1912-1913), առաջին աշխարհամարտին (1914-1918)։ Քեմալական շարժման մասնակից, Մուստաֆա Քեմալ Աթաթուրքի մտերիմը։ 1919 թվականին նշանակվել է Թուրքիայի ազգային ուժերի գլխավոր հրամանատար, այնուհետև ընտրվել Թուրքիայի Ազգային մեծ ժողովի պատգամավոր, դարձել Արևմտյան ռազմաճակատի հրամանատար։ 1920 թվականին կարգվել է դեսպան Խորհրդային Ռուսաստանում, կարևոր դեր խաղացել խորհրդա-թուրքական դիվանագիտական հարաբերությունների հաստատման գործում։ Հեղինակն է «Մոսկովյան հիշողություններ. 1920-1925» (1955) հուշերի, որոնցում տալիս է խորհրդային ղեկավարների, մասնավորապես՝ Ստալինի հետ հանդիպումների մանրամասները, նշում նրա հակահայկական տրամադրվածությունը։

## Ծանոթագրություններ

Կատեգորիա:1882 ծնունդներ
Կատեգորիա:1968 մահեր
Կատեգորիա:Թուրքիայի պետական գործիչներ
Կատեգորիա:Թուրքիայի ռազմական գործիչներ
Կատեգորիա:Թուրք դիվանագետներ
Կատեգորիա:Ստամբուլ քաղաքում ծնվածներ
Կատեգորիա:Ստամբուլ քաղաքում մահացածներ
Կատեգորիա:20-րդ դարի թուրք քաղաքական գործիչներ
Կատեգորիա:Անձինք:Ստամբուլ
Կատեգորիա:Փաշաներ
Կատեգորիա:Առաջին համաշխարհային պատերազմում Օսմանյան կայսրության ռազմական գործիչներ
Կատեգորիա:Ստամբուլի պատգամավորներ
Կատեգորիա:Օսմանյան ռազմական ակադեմիայի շրջանավարտներ
Կատեգորիա:Օսմանյան ռազմական քոլեջի շրջանավարտներ
Կատեգորիա:Բալկանյան պատերազմներում Օսմանյան կայսրության ռազմական գործիչներ
Կատեգորիա:Սկյուտարում ծնված անձինք
Կատեգորիա:Օսմանյան բանակի գեներալներ
Կատեգորիա:Թուրքիայի Ժողովրդահանրապետական կուսակցության քաղաքական գործիչներ
Կատեգորիա:Թուրքական բանակի գեներալներ
Կատեգորիա:Միություն և առաջադիմություն կուսակցության քաղաքական գործիչներ
Կատեգորիա:Հույն-թուրքական պատերազմի (1919-1922) թուրք մասնակիցներ
Կատեգորիա:Պատերազմի օսմանյան բանտարկյալներ
Կատեգորիա:Անձինք Սկյուտարից
Կատեգորիա:Մուհամմադ Ալիի արքայատոհմ
Կատեգորիա:Թուրքիայի նախարարներ
Կատեգորիա:Թուրք-իտալական պատերազմի օսմանյան ռազմական գործիչներ
Կատեգորիա:Թուրքիայի մեջլիսի խոսնակներ
Կատեգորիա:Թուրքիայի անկախության մեդալի շքանշանակիրներ
Կատեգորիա:Առաջին համաշխարհային պատերազմի օսմանյան մասնակիցներ
Կատեգորիա:Անկարայի պատգամավորներ
Կատեգորիա:Օսմանյան գեներալներ
Օդենսե (քաղաք)

**Օդենսե** (, Օդինի տաճար), Դանիայի չաթով երրորդ քաղաք է, Ֆյուն կղզու գլխավոր քաղաք։

## Հայտնի բնակիչներ
* Հանս Քրիստիան Անդերսեն - աշխարհահայտնի գրող և բանաստեղծ
* Կնուդ IV - Դանիայի թագավոր (մոտ. 1043 – հուլիսի 17 1086)
* Կարոլին Վոզնյացկի - դանիացի թենիսիստուհի

## Արտաքին հղումներ
* http://www.hcandersen-homepage.dk/tourist.htm 
* Օդենսեի քաղաքի թանգարան ,  
* Օդենսեի պատմությունը և թանգարաններ  
* Օդենսեի Սիմֆոնիկ նվագախումբ , 
* Օդենսեի գազանանոց , , 
* Տեսարժանությունների նկարագրում, ֆոտոներ, պատմություն 

Կատեգորիա:1355 թվականին հիմնադրված բնակավայրեր
Կատեգորիա:Դանիայի քաղաքներ
Կին Էնդատե

**Կին Էնդատե** (, ), ճապոնացի սիրող-աստղագետ և աստերոիդների հայտնաբերող։ Ծնվել է Իվաիձումի քաղաքում Իվատե պրեֆեկտուրայում, ավարտել է դիզայնի դպրոց։

Կին Էնդատեն հանդիսանում է աստերոիդների հայտնաբերողներից ամենահաջողակներից մեկը։ Աստղալուսանկարչությամբ նա սկսել է զբաղվել բավականին վաղուց, դեռևս միջնակարգ դպրոցում, սակայն խորացված աստղագիտական դիտարկուներ սկսել է կատարել միայն 1986 թվականից։ Իր գործունեության ընթացքում նա հայտնաբերել է ավելի քան 594 աստերոիդ, դրանց մեծամասնությունը մեկ այլ ճապոնացի աստղագետ Կաձուրո Վատանաբեյի հետ, դրանց թվում տրոյացի աստերոիդ () և մարսը-հատող ((6500) Կոդայրա)։

Նրա պատվին է անվանվել (4282) Էնդատե աստերոիդը, իսկ մեկ այլ աստերոիդ անվանվել է նրա հարազատ քաղաքի պատվին՝ (4460) Բիհորո։

## Տես նաև
* Կոյո Կավանասի
* Յոսիսադա Սիմիձու
* Ցուտոմու Սեկի

## Ծանոթագրություններ

## Գրականություն
* Ջոն Ռոբերտ Սպենսեր և Ժաքլին Միտոն. Մեծ գիսաստղի բախումը. Քեմբրիջի համալսարանի հրատարակչություն, 1995. էջեր՝ 13-14

## Արտաքին հղումներ
* D/1993 F2 Շումեյկեր-Լևի 9 Գիսաստղի մասին տեղեկություններ։ Ստացված է՝ 16 հունվար 2010։

Կատեգորիա:Աստերոիդ հայտնաբերողներ
Կատեգորիա:Ճապոնացի աստղագետներ
Կատեգորիա:Սիրողական աստղագետներ
Դիմանալ Սուրբ Ծննդին

**«Դիմանալ Սուրբ Ծննդին» **(), ռեժիսոր Մայք Միտչելի ֆիլմերից, որի գլխավոր դերերը մարմնավորում են Բեն Աֆլեքը, Ջեյմս Գանդոլֆինին, Քրիստինա Էփլգեյթը, Քեթրին Օ’Հարան, Ջոշ Ցուքերմանը, Բիլ Մեյսին, Ջենիֆեր Մորիսոնը, Ուդո Կիրը, Դևիդ Սելբին, Ստեֆանի Ֆերասին։

## Սյուժե
Առօրյա կյանքից հոգնելով՝ հարուստ Դրյու Լեթեմը որոշում է դիմել հոգեբանի խորհրդին, որպեսզի իր կյանքը մի փոքր իմաստալից ու հետաքրքիրր դարձնի։ Իսկ հոգեբանը նրան պատգամում է գնալ իր մանկության տուն և նրա դիմաց այրել մի ցուցակ, որտեղ գրված էր, թե ինչից է նա նեղացել իր կյանքում։ Իսկ Դրյուն այդտեղ գալով որոշում է ժամանակավոր ապրել այդ տանը և դառնալ ներկայիս ապրողների հարազատը։ Նրա առաջարկած գումարը գլխապտույտ է առաջացնում Վալկոների համար, և նրանք համաձայնվում են Դրյուին ընդունել որպես իրենց որդի։

## Դերերում

## Ծանոթագրություններ

## Արտաքին հղումներ
* 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների ռոմանտիկ կինոկատակերգություններ
Կատեգորիա:2004 ֆիլմեր
Կատեգորիա:Ամանորյա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Իսպաներեն ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Մայք Միտչելի ֆիլմեր
Կատեգորիա:Չիկագոյում նկարահանված ֆիլմեր
Կատեգորիա:Սուրբծննդյան ֆիլմեր
Կատեգորիա:Ֆիլմեր, որոնց գործողությունները տեղի են ունենում Չիկագոյում
Կատեգորիա:Ֆիլմեր դիսֆունկցիոնալ ընտանիքների մասին
Կատեգորիա:2000-ականների իսպաներեն ֆիլմեր
Գոթական ճարտարապետություն

[մինի|250px|[Ռեյմսի տաճարը, Ֆրանսիայում]]
մինի|250px|Ռեյմս տաճարի ներքին տեսքը

**Գոթական ճարտարապետություն**, **գոթական ոճ** կամ **գոթիկա** (< իտալ․ gotico ― գոթական), Արևմտյան, Կենտրոնական Եվրոպայի 12-րդ դարի կեսից մինչև 15-16-րդ դարերի արվեստի իշխող ոճ։ Կազմավորվել է Հյուսիսային և Կենտրոնական Ֆրանսիայում, 12-րդ դարի կեսին, ծաղկման է հասել 13-րդ դարում։ Տարածվել և զարգացել է կաթոլիկ դավանանքի երկրներում։ Հիմնականում զարգացել է որպես քաղաքատիպ ճարտարապետություն։ Առաջատար տիպը եղել է տաճարը՝ ճարտարապետության, քանդակի, գեղանկարչության (առավելապես՝ վիտրաժներ) համադրման բարձրագույն ձևը։

## Պատմություն

Գոթիկոյի տաճարները (հիմնականում 3―5-նավանի բազիլիկներ) ունեն բազմաթիվ տարբերակներ։ Ռիթմիկ հարստությամբ, ճարտարապետական հորինվածքի և քանդակային հարդարանքի կատարելությամբ առանձնանում են «հասուն գոթիկոյի» մեծածավալ, վեհաշուք կառույցներ՝ Ռեյմսի (1211-1311), Ամյենի (1220-1288) տաճարները, բարձրարվեստ վիտրաժներով՝ Սեն-Շապել մատուռը (Փարիզ, 1243-1248)։

13-րդ դարի կեսից ֆրանսիական գոթիկոյի տիպի տաճարներ են կառուցվել Գերմանիայում, Նիդերլանդներում, Իսպանիայում, Անգլիայում և այլուր։ Գոթական ոճի կառուցվածքային հիմնական առանձնահատկությունը երկկենտրոն կամարի, փոխհատվող կամարներով և ջլաղեղով խաչային թաղի, կոնտրֆորս-արկբուտան համակարգի բանական համադրումն է, որի շնորհիվ որմը դադարել է կրող տարր լինելուց, հաստատվել է քարե հիմնակմախքային տեկտոնիկ համակարգ, ստեղծվել նոր արխիտեկտոնիկ կերպար։ 19-րդ և 20-րդ դարերում հետազոտողները (Մ․ Դյոլֆաուա, Վիոլլե լը Դյուկ, Ֆ․ դը Դարտելն, Է․ Կոռուայե, Օ․ Շուազի, Յու․ Բալտրուշայտիս և ուրիշներ) բազմիցս անդրադարձել են գոթական ոճի հիմնական նկարագրի, ծագման հարցերի, սաղմնավորման աղբյուրների պարզաբանմանը։

## Գոթիկան հայկական ճարտարապետության մեջ
Գոթիկոյի կազմավորման ընթացքում նրանում միաձուլվել են տարբեր ոճեր (հռոմեական, լոմբարդական, ֆրանսիական), «սակայն գոթական կառուցվածքի առաջացման ուժերի ամբողջության մեջ Հայաստանի արվեստն ունեցել է իր վճռական դերը»։ Այս մտքին է հանգեցնում հայկական ճարտարապետության գիտական ուսումնասիրությունը (Յոզեֆ Ստրժիգովսկի, Օգյուստ Շուազի, Թորոս Թորամանյան, Անրի Ֆոսիյոն, Պ․ Տոեսկա և ուրիշներ)։

Գոթական ոճին բնորոշ բազմաթիվ տարրեր, սկզբունքներ (երկենտրոն սլաքային կամարներ, ջլաղեղներ, սյունկակախուրձ, փոխհատվող կամարների համակարգ և այլն) տակավին մինչև նրա կազմավորումը առկա էին Հայաստանում՝ իրագործված մեծ կարատելությամբ (Անիի Մայր տաճար, 10-ր դար, Հովվի եկեղեցի, 11-րդ դար, Անիի Առաքելոց եկեղեցու գավիթ, 12-րդ դար, Հոռոմոսի վանք, 10-11-րդ դարեր, Հաղպատի ժամատուն, 1257, Սանահինի գրադարան, 1063, Խորակերտ, 1252 և այլն)։

## Տես նաև

* Նեոգոթիկա
* Ճառագող գոթիկա
* Բոցավառվող գոթիկա

## Ծանոթագրություններ

## Գրականություն
* Թորամանյան Թորոս, Նյութեր հայկական ճարտարապետության պատմության, [հ․] 1, Երևան, 1942, էջ 93 ― 101։

Կատեգորիա:Գոթական ճարտարապետություն
Կատեգորիա:Ճարտարապետական ոճեր
Կատեգորիա:12-րդ դարի ճարտարապետություն
Շանհայան կեսօր

**«Շանհայան կեսօր» **() ռեժիսոր Թոմ Դեյի ֆիլմերից, որի գլխավոր դերերը մարմնավորում են Ջեքի Չանը, Օուեն Ուիլսոնը, Լյուսի Լյուն, Բրենդոն Մերիլը, Ռոջեր Յուանը, Քսանդեր Բերկլին, Յու Ռոն Գուանը, Յա Հի Կուին, Էրիկ Չենը, Ջեյսոն Քոններին։

## Սյուժե
Երբ հմայիչ չինուհի արքայադուստրին առևանգում են, կայսրը Վայրի Արևմուտք է ուղարկում իր երեք ամենահավատարիմ և ամենահմուտ թիկնապահներին։ Չոու Վանգը նրանց թվում չէր։ Բայց գաղտնի ճանապարհներով նրան հաջողվում է ներթափանցել ռազմական դելեգացիա և հայտնվել Ամերիկայի սրտում և միևնույն ժամանակ լինել գործողությունների կիզակետում։ Չոուն մինչ արքայադստերին գտնելը իր նոր ձեռք բերած ընկերոջ հետ նա ընկնում է արտասովոր արկածների մեջ՝ օգնում է Սիու տոհմին, ծխում է խաղաղության ծխամորճը, հայտնվում է ռազմի դաշտում։

## Ծանոթագրություններ

## Արտաքին հղումներ
* 
* 

Կատեգորիա:2000 ֆիլմեր
Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների արկածային ֆիլմեր
Կատեգորիա:2000-ականների կինոկատակերգություններ
Կատեգորիա:Spyglass Entertainment ֆիլմեր
Կատեգորիա:Touchstone Pictures ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան կինոկատակերգություններ
Կատեգորիա:Ամերիկյան մարտաֆիլմեր
Կատեգորիա:Ամերիկյան վեստերն ֆիլմեր
Կատեգորիա:Բադի մուվի
Կատեգորիա:Թոմ Դեյի ֆիլմեր
Կատեգորիա:Մանդարին լեզվով ֆիլմեր
Կատեգորիա:Ամերիկյան բադի մուվի կինոկատակերգություններ
Կատեգորիա:Ֆիլմեր, որոնց գործողությունները տեղի են ունենում Նևադայում
Կատեգորիա:Ֆիլմեր, որոնց գործողությունները տեղի են ունենում 1880-ականներին
Ֆելիքս Էրմակորա

**Ֆելիքս Էրմակորա** (գերմաներեն` *Felix Ermacora*, ), ավստրիացի իրավաբան, միջազգային իրավունքի մասնագետ։ Ավստրիայի ԳԱ թղթակից անդամ։

Աշխատակցել է մարդու իրավունքների պաշտպանության միջազգային մի շարք միջազգային կազմակերպությունների (ՄԱԿ-ի, Եվրոպական խորհրդարանին կից) հետ։

Հայկական հարցին նվիրված հրապարակությունների հեղինակ է։ Թուրքիայում հայերի զանգվածային կոտորածները (1915-1916 թթ.) դիտարկելով միջազգային իրավունքի տեսանկյունից` Էրմակորան այդ չարագործությունը որակել է որպես ցեղասպանություն։ Գրել է 1988 թվականին Գերմանիայում հրապարակված «Հայերի ցեղասպանությունը» փաստաթղթերի ժողովածուի 2-րդ հատորի նախաբանը։

## Ծանոթագրություններ

Կատեգորիա:1923 ծնունդներ
Կատեգորիա:1995 մահեր
Կատեգորիա:Ավստրիայի քաղաքական գործիչներ
Կատեգորիա:Ավստրիացի իրավաբաններ
Կատեգորիա:ՄԱԿ-ի հատուկ զեկուցողներ
Կատեգորիա:Ավստրիացի գիտնականներ
Երաժշտական ալբոմ

**Երաժշտական ալբոմ**, միասին թողարկված երաժշտական բաղադրյալների հավաքածու, ստանդարտ ֆորմատով, որը հնարավոր է լսել հանրամատչելի նվագարկիչների օգնությամբ։

Ալբոմային ձայնագրություն բառակապակցությունը հայտնվել է այն բանից հետո, երբ մի քանի վինիլային սկավառակներ սկսեցին վաճառվել միասին, իսկ դրանց ձևավորումը կատարված էր գրքի տեսքով։ Այնուհետ ալբոմ սկսեցին անվանել երկարանվագ 33⅓ պտույտ/րոպե 12 մատնաչափյան սկավառակներին։ Դա արվեց այն պատճառով, որ այդ ալբոմում տեղավորում էր այնքան երաժշտություն, որքան նախկին մեկ ալբոմում։ Հանրամատչելի երաժշտության ստանդարտ է դարձել 10-14 երգ մեկ ալբոմում։ Ի սկզբանե հեղինակային գանձումները կախված էին ալբոմում երգերի քանակից։
## Դասակարգում ըստ ծավալի
* Սովորական ՝ ստանդարտ, են անվանում «LP»-ի ( հայ.՝ երկարանվագ) մեկ 12 մատնաչափյան կամ լազերային սկավառակի վրա թողարկված ալբոմին, որը պարունակում է 30-80 րոպե ձայնագրություն։ 
* Մինի ալբոմ կամ «EP» ()  - սինգլի և ալբոմի միջանկյալ տարբերակ։ 
* Կրկնակի ալբոմ՝ ալբոմ թողարկված 2 կրիչների վրա, որում նվագի տևողությունը հասնում է 1,5-2 ժամի։ Օր.՝ Մայքլ Ջեքսոնի This Is It ալբոմը։
* Եռակի ալբոմ ՝ ալոբմ թողարկված 3 կրիչների վրա։ Օր.՝ Մայքլ Ջեքսոնի Bad 25 ալբոմը։
* Բոքս սեթ ()՝ մի քանի կրիչներից բաղկացած հավաքածու, որն սովորաբար ունենում է տոնական փաթեթավորում, համալրված են լինում նաև այլ տիպի (նկարներ, տեսանյութեր, շապիկներ, պլակատներ, կոնֆետներ և այլն) նյութերով։ Սրանք բաղկացած են լինում սովորաբար 2-ից ավել կրիչներով։
**Օր.՝ Մայքլ Ջեքսոնի The Ultimate Collection ալբոմը, որը բաղկացած է 5 կրիչներից և պարունակում է ֆոտոալբոմ։ 
**Օր.՝ Մայքլ Ջեքսոնի Thriller 25 ալբոմը, որը բաղկացած է 2 կրիչներից, պարունակում է տեսա և ձայնանյութ, կատարված է գրքի ձևով, որի էջերին պատկերված է Ջեքսոնը

## Դասակարգում ըստ ձայնագրության տեսակի
* **[[Ստուդիական ալբոմ]]** - ալբոմ, որը ձայնագրվել է ստուդիայում։
* **[[Համերգային ալբոմ]]**-ալբոմ, որի ձայնագրվել է համերգի ընթացքում։ Սովորաբար, այդ ձայնագրությունները սովորաբար «կենդանի» են, հաճախ լսելի է նաև հանդիսատեսի ծափահարությունները։
* **[[Հավաքածու(երաժշտական ալբոմ)|Հավաքածու]]** - դա ալբոմ է, որը կազմված է նախորդում հրապարակված երգերից։
* **«Ծրագրված»**- ալբոմ (նաև «համարային», «հիմնական», «ստանդարտ», «ալբոմ»)– ոչ ստանդարտ հասկացողություն, որը օգտագործվում է, նշելու համար այն ալբոմը, որի հիմքում է նախորդում չհրապարակված ձայնագրություններ։

*
Ջեյմս Վոթսոն

**Ջեյմս Քրեյգ Վոթսոն** (, ), կանադա-ամերիկացի աստղագետ։

Ծնվել է Օնտարիո նահանգի բնակավայրերից մեկում։ 1850 թվականին նրա ընտանիքը տեղափոխվում է Էնն-Արբոր, ԱՄՆ-ի Միչիգան նահանգում. այստեղ նա ընդունվում է միջնակարգ դպրոց, իսկ 15 տարեկան հասակում Միչիգանի համալսարան։ Համալսարանը ավարտելուց հետո, 1857 թվականին սկսում է աշխատել Դետրոյտի աստղադիտարանում, որպես օգնական, որն էլ հետագայում ղեկավարել է (1863&nbsp;-&nbsp;1879)։ 1860 թվականին նրան շնորհվեց ֆիզիկայի պրոֆեսորի կոչում։ Վոթսոնը գրել է «Տեսական աստղագիտություն» (Theoretical Astronomy, 1868) գիրքը, որը հանդիսացել է դպրոցական դասագիրք մի քանի տասնամյակների ընթացքում։

Իր կյանքի ընթացքում Վոթսոնը հայտնաբերել է 22 աստերոիդ։ Համարյա բոլոր այս հայտնագործությունները նա կատարել է Էնն-Արբորում, բացառությամբ (139) Ժույխուաի (անվանումը ընտրել են չինական իշխանությունները)։ Այս աստերոիդը նա հայտնաբերել է Պեկինում, ուր նա ժամանել էր 1874 թվականին Վեներայի անցումը Արեգակի սկավառակով դիտելու համար։ Ինչպես նաև, հայտնի է, որ Վոթսոնը հավատում էր ենթադրական Վուլկան մոլորակի գոյությանը, որը իբր պտտվում էր Արեգակի շուրջ ավելի մոտ ուղեծրով, քան Մերկուրին։ Այս մոլորակի գոյությունը պետք է բացատրեր Մերկուրիի շեղումները հաշվարկված ուղեծրից (այժմ բացատրված է Ընդհանուր հարաբերականության տեսությունով)։

Վոթսոնը մահացել է 42 տարեկան հասակում պերիտոնիտից։ Նա կուտակել էր զգալի դրամական միջոցներ, աստղագիտության հետ չկապված գործունեությունից։ Այս միջոցներով նա կտակել է սահմանել մեդալ, որը ամեն երեք տարին մեկ անգամ շնորհվում է աստղագետներին ԱՄՆ ազգային գիտությունների ակադեմիայի կողմից։ Վոթսոնի անունն են կրում Լուսնի խառնարաններից մեկը և (729) Վատսոնիա աստերոիդը։

## Ծանոթագրություններ

## Արտաքին հղումներ
* 

Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկացի աստղագետներ
Կատեգորիա:Աստերոիդ հայտնաբերողներ
Կատեգորիա:Կանադացի աստղագետներ
Կատեգորիա:Միչիգանի համալսարանի շրջանավարտներ
Շանհայան ասպետներ

**«Շանհայան ասպետներ» **(), ռեժիսոր Դևիդ Դոբկինի ֆիլմերից, որի գլխավոր դերերը մարմնավորում են Ջեքի Չանը, Օուեն Ուիլսոնը, Աարոն Ջոնսոնը, Թոմ Ֆիշերը, Էյդեն Գիլենը, Ֆեն Վոնգը, Դոնի Ենը, Օլիվեր Կոթոնը, Էլիսոն Կինգը, Կոնստանտին Գրեգորին։

«Շանհայան կեսօր» ֆիլմում Չոն Վոնգը և Ռոյ Օ'Բանոնը կրկին ձիերի թամբին են, բայց այս անգամ նրանք հայտնվել են լրիվ այլ վայրում՝ քաղաքակիրթ Անգլիայում։ Երբ չինացի դավաճանը սպանում է Չոնի հորը և փախչում Անգլիա, Չոնը և Ռոյը հետևում են նրան, որպեսզի վրեժ լուծեն։ Չոնի քույրը՝ Սանդրան, ևս ուզում է վրեժխնդիր լինել և բացահայտում է թագավորական ընտանիքի դեմ կատարված դավադրությունը, բայց նրան ոչ ոք չի հավատում։ Սքոթլանդ Յարդի սիրալի քննիչի և տասամյա տղայի հետ Չոնը սկսում է վրեժխնդիր լինել իր հոր մահը կազմակերպողներից և միևնույն ժամանակ սիրային ֆլիրտ հակում ունեցող Ռոյին փորձում է հեռու պահել իր քրոջից։

## Ծանոթագրություններ

## Արտաքին հղումներ
* 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների արկածային ֆիլմեր
Կատեգորիա:2000-ականների կինոկատակերգություններ
Կատեգորիա:2003 ֆիլմեր
Կատեգորիա:Spyglass Entertainment ֆիլմեր
Կատեգորիա:Touchstone Pictures ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան էքշն արկածային ֆիլմեր
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան կինոկատակերգություններ
Կատեգորիա:Ամերիկյան մարտաֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան վեստերն ֆիլմեր
Կատեգորիա:Բադի մուվի
Կատեգորիա:Դևիդ Դոբկինի ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Հոնկոնգյան ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ամերիկյան բադի մուվի կինոկատակերգություններ
Կատեգորիա:Ֆիլմեր, որոնց գործողությունները տեղի են ունենում Նևադայում
Կատեգորիա:Ֆիլմեր, որոնց գործողությունները տեղի են ունենում 1887 թվականին
Կատեգորիա:Ֆիլմեր, որոնց գործողությունները տեղի են ունենում Անգլիայում
Ալբերտ Մարթ

**Ալբերտ Մարթ** (, ), գերմանացի աստղագետ, աշխատել է Անգլիայում և Իռլանդիայում։

Մեկնել է Անգլիա 1853 թ. Ջորջ Բիշոպի հետ աշխատելու համար, նրա կողմից ֆինանսավորվող աստղադիտարանում։ Այն ժամանակներում աստղագիտական աշխատանքների համար վարձատրումը չափազանց հազվագյուտ երևույթ էր։

Աշխատել է որպես Ուիլիամ Լասսելի օգնական Մալթայում, հայտնաբերելով 600 միգամածություններ։ Ինչպես նաև հայտնաբերել է առաջին աստերոիդներից մեկը՝ (29) Ամֆիտրիտեն 1854 թ. մարտի 1-ին։

Աշխատել է Մարկրիի աստղադիտարանում Իռլանդիայում, որտեղ նշանակվել է թվով երկրորդ տնօրենը։

Հաշվարկել է Արեգակնային համակարգի մի շարք մարմինների ուղեծրերի տվյալները։ Ինչպես նաև հաշվարկել է մոլորակների միմյանց նկատմամբ անցումները։

Նրա պատվին են անվանվել խառնարաններ Լուսնի և Մարսի վրա։

## Ծանոթագրություններ

Կատեգորիա:Աստերոիդ հայտնաբերողներ
Կատեգորիա:Գերմանացի աստղագետներ
Կատեգորիա:Գերմանացի ֆիզիկոսներ
Կատեգորիա:Կոլոբժեգ քաղաքում ծնվածներ
Կատեգորիա:Հայդելբերգ քաղաքում ծնվածներ
Կատեգորիա:Հումբոլդտի համալսարանի շրջանավարտներ
Ջոն Ռասել Հայնդ

**Ջոն Ռասել Հայնդ** (, ), անգլիացի աստղագետ։

## Կենսագրություն
Ջոն Ռասել Հայնդ ծնվել է 1823 թ. Նոթինգհեմում։ 17 տարեկանում նա ուղևորվել է Լոնդոն քաղաքացիական ճարտարագետ մասնագիտությունը սովորելու։ Չարլզ Վիտսոնի օգնությամբ թողել է ճարտարագիտությունը և աշխատանքի է ընդունվել Գրինվիչյան թագավորական աստղադիտարանում Ջորջ Էյրիի ղեկավարության տակ։ Այնտեղ նա աշխատել է 4 տարի։ 1844 թ.-ից Հայնդը դարձել է Ջորջ Բիշոպի աստղադիտարանի տնօրեն։ 1853 թ. Հայնդը դարձել է «Ծովային ալմանախի» () խմբագիր, և զբաղեցրել է այդ պաշտոնը մինչև 1891 թ.։

Հայնդը հանդիսանում է առաջին աստերոիդների հետազոտողներից, նաև հայտնաբերել և ուսումնասիրել է փոփոխական աստղեր Նապաստակի R, Երկվորյակների U և Ցուլի T (նույնպես հայտնի է որպես *Հայնդի փոփոխական միգամածություն*), ինչպես նաև հայտնաբերել է Ցեֆեոսի μ աստղի փոփոխական լինելը։ Բացի այդ, Հայնդը հայտնաբերել է Nova Ophiuchi 1848 (V841 Ophiuchi), ժամանակակից ժամանակների առաջին Նոր աստղը։

Հայնդը ամուսնացել է 1846 թ., ունեցել է վեց երեխա։ Մահացել է 1895 Լոնդոնի արվարձան Տվիկենհեմում։ Նրա պատվին են անվանվել Լուսնի Հայնդ խառնարանը և (1897) Հայնդ աստերոիդը։

## Ճանաչումը
* Լոնդոնի թագավորական միության անդամ (1863)
* Պետերբուրգյան գիտությունների ակադեմիայի արտասահմանյան թղթակից-անդամ (1878)

## Ծանոթագրություններ

## Արտաքին հղումներ
*  
*  

Կատեգորիա:Անգլիացի աստղագետներ
Կատեգորիա:Աստերոիդ հայտնաբերողներ
Կատեգորիա:Գիսաստղ հայտնաբերողներ
Կատեգորիա:Սանկտ Պետերբուրգի գիտությունների ակադեմիայի թղթակից անդամներ
Կատեգորիա:Ֆրանսիայի Գիտությունների ակադեմիայի թղթակից անդամներ
Ջորջ Սիրլ

**Ջորջ Մարի Սիրլ** (, ), ամերիկացի կաթոլիկ եկեղեցական, աստղագետ և աստերոիդների հայտնաբերող, աշխատել է Դադլի աստղադիտարանում։ 1858 թվականի սեպտեմբերին հայտնաբերել է (55) Պանդորա աստերոիդը, որը նրա առաջին և վերջին հայտնաբերած աստերոիդն էր։ Բացի այդ նա հայտնաբերել է 6 գալակտիկա։ Հետագայում դասավանդել է «Ամերիկայի կաթոլիկ համալսարանում»։

1905 թվականին Ջորջ Սիրլը հրատարակել է իր գաղափարները Գրիգորյան օրացույցի բարեփոխման համար։ Առաջարկվել է ամեն նոր տարին սկսել կիրակի օրվանից։ Ըստ նոր օրացույցի ոչ նահանջ տարիներում պետք է լիներ 364 օր կամ ճիշտ 52 շաբաթ, ինչը հնարավոր էր դառնում փետրվար ամսվա կրճատման հաշվին մինչև 27 օր։ Իսկ նահանջ տարիների մեջ շաբաթների քանակը ավելանում էր մեկով, այսինքն մինչև 53, իսկ օրերի քանակը դառնում էր 371։ Այս ավելացված շաբաթը առաջարկվում էր դարձնել տոնական և ավելացնել ապրիլի ու մայիսի միջև։ Այս համակարգով նահանջ կհամարվեր ամեն հինգերորդ տարին, բացառությամբ այն տարիների, որոնք կլինեին բազմապատիկ 50 և 400 թվերին։ Արդյունքում կստացվեր օրացույց, որում ամեն 400 տարվա մեջ կլիներ 20871 շաբաթ, որը կհամընկներ այսօրվա Գրիգորիական օրացույցին։

## Տես նաև
* Ֆեռնան Կուրտի
* Պոլ Անրի և Պրոսպեր Անրի
* Ալֆոնս Բորելի

## Ծանոթագրություններ

## Գրականություն
* *Կաթոլիկ հանրագիտարանը և նրա ստեղծողները* (1917), էջ՝ 157; archive.org։
* Ջորջ Մ. Սիրլ, «Հնարավոր օրացույց» *Կաթոլիկ աշխարհ, Ընդհանուր գրականության և գիտության ամսագիր* (Նոյ. 1 1905), էջ՝ 239։

## Արտաքին հղումներ
* Ջորջ Մարի Սիրլը Findagrave.com-ում 
* Հնարավոր օրացույց  

Կատեգորիա:Ամերիկացի աստղագետներ
Կատեգորիա:Աստերոիդ հայտնաբերողներ
Կատեգորիա:Հարվարդի համալսարանի շրջանավարտներ
Վիլհելմ Թեմպլ

**Էրնստ Վիլհելմ Լեբրեխտ Թեմպլ** (, ), գերմանացի աստղագետ և նկարիչ, 5 աստերոիդների և 12 գիսաստղերի հայտնաբերող։

Էրնստ Թեմպլը ծնվել է 1821 թ. դեկտեմբերի 4-ին սաքսոնյան Նիդերկուներսդորֆ քաղաքում։ 1837 թ. սովորել է լիթոգրաֆիական գործ Մեյսենում։ 1840 թ. ուղևորվել է մի քանի տարով ճանապարհորդելու Եվրոպայով, այցելել է Կոպենհագեն, Ստոկհոլմ և Քրիստիանիա (այժմյան Օսլո)։

1858 թ. բնակություն է հաստատել Վենետիկում, և այնտեղ բացել է լիթոգրաֆիայի արհեստանոց։ Շուտով ամուսնացել է։ Բավականին հաջողությամբ կատարում էր գիտնականների պատկերազարդման պատվերները։ Տարված լինելով երիտասարդ հասակից աստղագիտությամբ, կառուցեց չորսդյոյմանոց աստղադիտակ և նրա միջոցով արդեն 1859 թ. հայտնաբերեց գիսաստղ, ինչպես նաև միգամածություն Պլեյադներ աստղային կուտակման մեջ։ 1860 թ. ստացել է հրավեր աշխատելու Մարսելի աստղադիտարանում։ Աշխատելով այս ֆրանսիական քաղաքում, հայտնաբերել է մի շարք երկնային մարմիններ, մասնավորապես աստերոիդներ և գիսաստղեր։ Նա է հայտնաբերել (64) Անջելինա, (65) Կիբելե, (74) Գալատեա, (81) Թերպսիքորե և (97) Կլոթո աստերոիդները։

1870 թ. ֆրանկո-ռուսական պատերազմի պատճառով Թեմպլը ստիպված եղավ լքել Ֆրանսիան և վերադառնալ Իտալիա։ 1875 թ. դարձավ Ֆլորենցիայի մոտ գտնվող Արչետրի քաղաքի աստղադիտարանի ղեկավարը։

1889 թ. մարտի 16-ին Թեմպլը մահացավ Արչետրիում։

Նրա պատվին անվանվել են (3808) Տեմպել աստերոիդը և խառնարան Լուսնի վրա։

## Ծանոթագրություններ

Կատեգորիա:Գերմանացի աստղագետներ
Կատեգորիա:Աստերոիդ հայտնաբերողներ
Կատեգորիա:Գիսաստղ հայտնաբերողներ
Կատեգորիա:Գերմանացի նկարիչներ
Կատեգորիա:Գերմանացի գիտնականներ
Քրիստիան Պետերս

**Քրիստիան Հենրիխ Ֆրիդրիխ Պետերս** (, ), գերմանա-ամերիկացի աստղագետ, եղել է աստերոիդների առաջին հետազոտողներից մեկը, հայտնաբերել է նրանցից 48-ը, ինչպես նաև մի քանի միգամածություններ և գալակտիկաներ։ Ղեկավարել է Լիչֆիլդի աստղադիտարանը։

Պետերսը սովորել է Գումբոլդտի անվան Բեռլինյան համալսարանում, որտեղ մաթեմատիկայի և աստղագիտության դասախոսությունները վարում էր Յոհան Էնկեն։ 23 տարեկանում Պետերսը ստացավ փիլիսոփայության դոկտորի կոչում։ Կրթությունը շարունակեց մեծ մաթեմատիկոս Կարլ Գաուսի մոտ, ով հայտնի էր աստղագիտության ոլորտում շնորհիվ նրա, որ սեփական մշակման մեթոդով հաշվարկել էր առաջին հայտնաբերած աստերոիդի՝ Սերեսի, շարժման հետագիծը։

Ուսման ավարտից հետո Պետերսը ուղևորվում է Իտալիա, որպեսզի կատարի մի շարք հետազոտական աշխատանքներ և հետո ընդունվի Սիցիլիայում նոր կառուցված աստղադիտարան որպես օգնական։ Սակայն անհանգիստ քաղաքական իրավիճակը Իտալիայում ներքաշում է Պետերսին Իտալիայի անկախության համար մղվող ապստամբական պայքարի մեջ։ 1849 թ. թագավորական զորքերը գրավում են կղզին, ինչի արդյունքում Պետերսը ստիպված է լինում փախչել Ֆրանսիա։ Որոշ ժամանակ անց նա ուղևորվում է Կոնստանտինոպոլիս։ Սակայն այստեղ ևս նա չի կարողանում շարունակել իր գիտական գործունեությունը, քանի-որ շուտով սկսում է Ղրիմյան պատերազմը։

1854 թ. ամերիկյան դեսպանի օգնությամբ Պետերսին հաջողվում է տեղափոխվել ԱՄՆ, որտեղ նա անմիջապես վերսկսում է իր հետազոտողական աշխատանքը։ Արդեն հինգ տարի անց նա զբաղեցնում էր աստղագիտության պրոֆեսորի պաշտոնը Համիլտոնյան քոլեջում Քլինտոն քաղաքում և ղեկավարում էր Լիչֆիլդի աստղադիտարանը։ Այն ժամանակ աստղադիտարանում էր գտնվում այն ժամանակվա ԱՄՆ-ում գտնվող ամենամեծ ռեֆրակտոր աստղադիտակներից մեկը՝ 13 ½ դյույմ։ Այս աստղադիտակի միջոցով էլ Պետերսը կատարել է իր հայտնագործությունների մեծ մասը։

## Ծանոթագրություններ

## Արտաքին հղումներ
 

Կատեգորիա:Ամերիկացի աստղագետներ
Կատեգորիա:Աստերոիդ հայտնաբերողներ
Կատեգորիա:Գերմանացի աստղագետներ
Կատեգորիա:Գերմանացի ֆիզիկոսներ
Կատեգորիա:Հումբոլդտի համալսարանի շրջանավարտներ
Կատեգորիա:Փիլիսոփայական գիտությունների դոկտորներ
Տորսհավն

**Տորսհավն** (, , , ), Ֆարերյան կղզիների մայրաքաղաքն է և խոշորագույն բնակավայրը։ Գտնվում է Տորսհավն կոմունայի կենտրոն հանդիսացող Ստրեյմոյ կղզու հարավարևելյան ափին։ Բնակչությունը 2015 թվականի դրությամբ կազմում է 12 648 մարդ։

## Բնութագրություն
Քաղաքն, որը գտնվում է Ստրեյմոյ կղզու հարավ-արևելքում, հիմնադրվել է 10-րդ դարում և կոչվել ամպրոպի և կայծակի աստված Տորի պատվին։ Տորսհավն անվանումը բառացիորեն նշանակում է «Տորի նավահանգիստ»։ Տորսհավնի հյուսիսային արվարձանը Ֆարերյան կղզիների մեծությամբ երրորդ քաղաքն է՝ Հոյվիկը։

## Տեսարժան վայրեր
Արևմտյան եկեղեցի՝ կղզիների ամենաբարձր շինությունը (40,9 մետր)։

## Տրանսպորտ
Գործում է լաստանավային ուղևորափոխադրումներ դեպի Դանիա, Նորվեգիա, Իսլանդիա և Շոտլանդիա։

Տորսհավնը Հյուսիսային Ատլանտիկայի հանգուցային նավահանգիստ է հանդիսանում։

Քաղաքում գործում է ավտոբուսային հանգույց, որը նույնպես Տորսհավնը միացնում է այլ բնակավայրերի հետ։ Մոտակայքում գտնվող և Ֆարերյան կղզիների միակ օդանավակայան է Վագարը։

## Կլիմա
Տորսհավն քաղաքն ունի մերձարկտիկական օվկիանոսային կլիմա, ձմռան և ամռան միջև ջերմաստիճանի շատ փոքր տատանումներով (ընդամենը 7&nbsp;°C, ջերմաստիճանի գրեթե նույնպիսի տատանումներ ունեն բազմաթիվ քաղաքներ, որոնք գտնվում են արևադարձային կլիմայական գոտում) և տեղումների մեծ քանակություն։ Տորսհավնը նաև համարվում է երկրի ամենաամպամած բնակավայրը, ավելի քիչ քանակությամբ արևային ժամ դիտվում է միայն Ալեուտյան կղզիներում և Պատագոնիայի հարավում գտնվող առանձին կղզիներում։ Տարեկան այստեղ դիտվում է 841 արևային ժամ (օրական 2,4 ժամ)։

## Քույր-քաղաքներ
*  Ասկեր, Նորվեգիա
*  Բիրկերոգ, Դանիա
*  Գարդաբայր, Իսլանդիա
*  Ռեյկյավիկ, Իսլանդիա
*  Մարիեհամն, Ալանդյան կղզիներ (Ֆինլանդիա)
*  Էսլյով, Շվեդիա
*  Յակոբստադ, Ֆինլանդիա

## Ծանոթագրություններ

## Արտաքին հղումներ
* Տորսհավն և Ֆարերյան կղզիների մյուս բնակավայրեր , , 
* Տուրիստական կայք , , 
* Տորսհավնի քարտեզ 

Կատեգորիա:Դանիա
Կատեգորիա:Եվրոպական մայրաքաղաքներ
Կատեգորիա:Ֆարերյան կղզիների քաղաքներ
«Կորուսյալները» հեռուստասերիալի սերիաների ցանկ

Հանրահայտ «Կորուսյալները» հեռուստասերիալի սերիաների ցանկը, որի պրեմիերան ԱՄՆ-ում կայացել է 2004 թ. սեպտեմբերի 22-ին։

## Առաջին եթերաշրջան (2004—2005)

Առաջին եթերաշրջանը ԱՄՆ-ում եթեր է դուրս եկել 2004 թվականի սեպտեմբերի 22-ին և կազմված է եղել 24 սերիաներից (գումարած ևս մեկ սերիա-հավաքածու)։

**Հիմնական իրադարձությունները։** Սիդնեյից Լոս-Անջելես ճանապարհին Oceanic Airlines ավիաընկերության օդանավը վթարի է ենթարկվում։ Վթարից հետո այն հայտնվում է տրոպիկական անտառներով մի անմարդաբնակ կղզու վրա։ Մի քանի տասնյակ ուղևորներ կարողանում են ողջ մնալ։ Կղզին աստիճանաբար բացում էի իր գաղտնիքները նրանց առջև՝ ջունգլիների հանելուկային բունկերը, անհայտ ծագմամբ «սև ծուխը» և Ուրիշների առկայությունը։

## Երկրորդ եթերաշրջան (2005—2006)

Երկրորդ եթերաշրջանը ԱՄՆ-ում եթեր է դուրս եկել 2005 թ. սեպտեմբերի 21-ին և կեզմված է եղել 23 սերիաներից։ Այս եթերաշրջանում որպես հիմնական թեմա է ծառայել հավատի և գիտելիքի միջև կոնֆլիկտը։ Հայտնվեցին որոշ նոր հերոսներ՝ ինքնաթիռի պոչամասի անկումից փրկված ուղևորները և կղզու այլ բնակիչներ։ Չնայած կղզու որոշ գաղտնիքներ բացահայտված են, դեռևս անհյատ է մնում, թե ովքեր են Ուրիշները։

## Երրորդ եթերաշրջան (2006—2007)

Երրորդ եթերաշրջանը ԱՄՆ-ում սկսել է ցուցադրվել 2006 թ. հոկտեմբերի 4-ից։ Հեռուստադիտողներն պարզ է դառնում, թե ինչ է լինում գողացված Ջեքի, Քեյթի և Սոյերի հետ։ Բացվում են որոշ գաղտնիքներ Ուրիշների և DHARMA-ի հետ կապված։ Եթերաշրջանի վերջում ողջ մնացածների մոտ փրկության հույս է առաջանում։

## Չորրորդ եթերաշրջան (2008)

Չորրորդ եթերաշրջանի ցուցադրությունը սկսել է 2008 թ. հունվարի 31-ին։ Նավով կղզի են ժամանում փրկրարարները, սակայն փրկվում են 815 չվերթից փրկվում են միայն 6 հոգի։ Ֆլեշֆորվարդները պատմում են նրանց փրկության մանրամասները։

## Հինգերորդ եթերաշրջան (2009)

Հինգերորդ եթերաշրջանի պերմիերան տեղի է կայացել է 2009 թվականի հունվարի 21-ին։ Ցուցադրվում են կղզու տեղափոխման հետևանքները, ինչպես նաև վերամիացումն ու «Օշեանիկի վեցնյակի» վերադարձը կղզի։

## Վեցերորդ եթերաշրջան (2010)

Վեցերորդ եթերաշրջանը սկսվել է 2010 թ. փետրվարի 2-ին և կազմված էր 16 սերիաներից, առաջին և վերջին սերիաները կրկնապատկված են (տևում են 2 ժամ)։

## Մոբիզոդներ (2007—2008)

## Հատուկ թողարկումներ (2005—2010)

## Արտաքին հղումներ
* «Կորուսյալները» IMDb-ում 

*
Նուուկ

thumb|509x509px|Գրենլանդիա կղզի**Նուուկ**, նախկինում Գոդհոբ, Գրենլանդիայի մայրաքաղաքն է։ Նուուկում գտնվում է Գրենլանդիայի միակ համալսարանը։ Մինչև 1979 թվականը պաշտոնական օգտագործվում էր Գոդհոբ անվանումը։ 2015 թվականի մարդահամարի տվյալներով՝ բնակչության թվաքանակը եղել է 16992։

## Աշխարհագրություն
[left|thumb|460x460px|[Գրենլանդիայի քարտեզ(ըստ քաղաքապետարանների)]]
Դեկտեմբերին արևածագը ժամը 10:00-ին, մայրամուտը՝ 14:30-ին։

Քաղաքի բնակչությունը-16992 մարդ (2015 թվականի դրությամբ)

Նուուկը հիմնադրվել է 1728 թ. օգոստոսի 29-ին։ Գտնվում է Սերմերսոոք շրջանում։ Տարածքը 690 կմ² է, բնակչության խտությունը՝ 0,14 մարդ/կմ²,ազգային կազմը՝ էսկիմոսներ, դանիացիներ, Ժամային գոտին՝ UTC‑3, փոստային ինդեքսը՝ 3900, պաշտոնական կայք	ը՝ nuuk.gl:

Քանի որ Նուուկը գտնվում է Գրենլանդիայի այն հատվածում, որտեղ հասնում են արևմտագրենլանդական տաք հոսանքները, այդ պատճառով ծովը ձմռանը չի սառչում, և դա բարենպաստ պայմաններ է ստեղծում ձկնորսների համար։

2002 թվականին Նուուկում անց են կացվել Արկտիկական ձմեռային խաղերը։

2005 թվականին ապրիլի 5-ին կազմակերպվել են քաղաքագլխի ընտրություններ (Դանիերեն borgmester)։ Քաղաքագլուխ է դարձել Ագնետա Դավիդսենը (Agnethe Davidsen)։

## Պատկերասրահ

Nuukair.jpg|Նուուկի համայնապատկերը թռչնաթռիչքի բարձրությունից
Nuuk bus.jpg|Տեսարան քաղաքի կենտրոնից


## Կլիմա
Կլիման մերձբևեռային է, մոտիկ լինելով Բաֆֆինի նեղուցից։ Տարվա մեծ մասը ջերմաստիճանը -ով է։ Ցուրտ ամիսների միջին ջերմաստիճանը հասնում է −8&nbsp;°Cի։ Հուլիսի միջին ջերմաստիճանը +6,5&nbsp;°Cի։

## Անվանի նուուկցիներ
* Եսպեր Գյոնկեր — ֆուտբոլիստ, ծնվել է Նուուկում։
* Օլյե Յորկե Համմեկյեն — գրենլանդական հետազոտող, ծնվել է Նուուկում։
* Յունաս Օլյսեն — բիաթլոնիստ, ծնվել է Նուուկում։

## Քույր քաղաքներ
* Վանտաա, Ֆինլանդիա
* Կուքսհաֆեն,Գերմանիա
* Օլբորգ,Դանիա
* Ռեյկյավիկ, Իսլանդիա
* Ուշուայա,Արգենտինա

## Արտաքին հղումներ
* Պաշտոնական էջ Նուուկ (դանիերեն,անգլերեն,գրենլանդերեն լեզուններով) 
* Նուուկի զբոսաշրջություն (դանիերեն,անգլերեն լեզուններով) 
* Հոդված Նուուկի մասին «Окружающий мир»  թերթում

Կատեգորիա:1721 թվականին հիմնադրված բնակավայրեր
Կատեգորիա:1728 թվականին հիմնադրված բնակավայրեր
Կատեգորիա:Գրենլանդիայի քաղաքներ
Թավիսուփլեբա

**Թավիսուփլեբա** (, «Ազատություն»), Վրաստանի պետական օրհներգը։ Օրհներգի բառերը վերցված են Զաքարիա Փալիաշվիլու (1871 - 1933 թթ.) երկու օպերաներից՝ «Դաիսի» և «Աբեսալոմ և Էթերի»։ Խոսքերի հեղինակը ժամանակակից վրաց բանաստեղծ Դավիթ Մաղրաձեն է, ով օգտագործել է մեջբերումներ վրաց դասական բանաստեղծներ Ակակի Ծերեթելու, Վաժա Փշավելայի, Գրիգոլ Օրբելիանիի և Գալակտիոն Տաբիձեի բանաստեղծություններից։

## Օրհներգի տեքստը

## Ծանոթագրություններ

## Արտաքին հղումներ
* Օրհներգը երաժշտությամբ

Օրհներգ
Կատեգորիա:Ազգային օրհներգեր
Կատեգորիա:Վրաստանի պետական խորհրդանիշեր
Կատեգորիա:Վրացերեն բառեր և արտահայտություններ
Գերման Տիտով

**Գերման Ստեպանովիչ Տիտով** (, ), ռուս խորհրդային տիեզերագնաց-օդաչու, ավիացիայի գեներալ-մայոր (1975)։ ԽՍՀՄ հերոս (1961, հունիսի 9)։

Ավարտել է Ստալինգրադի ռազմաավիացիոն ուսումնարանը (1957), Ն. Ե. Ժուկովսկու անվան ռազմավիացիոն ինժեներական ակադեմիան (1968), Ե. Վորոշիլովի անվան Գլխավոր շտաբի ռազմական ակադեմիան (1972)։ 1960 թ.-ից` տիեզերագնացների ջոկատում։ Գերման Տիտովը 1961 թ.-ի օգոստոսի 6-7-ին երկրորդ ուղեծրային թռիչքն է կատարել «Վոստոկ-2» տիեզերանավով։ 24 ժամ 11 րոպեում տիեզերանավը Երկրի շուրջը կատարել է 17 պտույտ, անցել ավելի քան 700 հազար կմ։ ԽՍՀՄ VI և VII գումարումների Գերագույն խորհրդի պատգամավոր է։ Պարգևատրվել է Լենինի շքանշանով, նրան շնորհվել է Բուլղարիայի սոցիալիստական աշխատանքի, Վիետնամի Ժողովրդական Հանրապետության հերոսի, Մոնղոլիայի Ժողովրդական Հանրապետության հերոսի կոչումներ։

Տիտովի անունով է կոչվում Լուսնի չերևացող կողմի խառնարաններից մեկը։

## Ծանոթագրություններ

Կատեգորիա:Խորհրդային տիեզերագնացներ
Կատեգորիա:Ռուս տիեզերագնացներ
Կատեգորիա:Ռուսաստանի պետական դումայի անդամներ
Կատեգորիա:ԽՍՀՄ ԳԽ 6-րդ գումարման պատգամավորներ
Կատեգորիա:ԽՍՀՄ ԳԽ 7-րդ գումարման պատգամավորներ
Կատեգորիա:Խորհրդային տիեզերագնաց-օդաչուներ
Կատեգորիա:Նովոդևիչյան գերեզմանատանը թաղվածներ
Կատեգորիա:Անձինք նամականիշերի վրա
Կատեգորիա:Ռուս կոմունիստներ
Կատեգորիա:Սրտամկանի ինֆարկտից մահացածներ
Քարոն (այլ կիրառումներ)

**Քարոն**, կարող է օգտագործվել հետևյալ իմաստներով՝
* Քարոն (արբանյակ) - Պլուտոնի ամենամեծ արբանյակը։
* Քարոն (դիցաբանություն) - հունական դիցաբանության ոգիների տեղափոխողը դեպի Աիդ Ստիքս գետով։

**Charon**։
* Charon (դիտարկիչ) - դիտարկիչ Inferno օպերացիոն համակարգում։ 
* Charon (խումբ) - ֆիննական gothic metal խումբ։
Նորման Պոգսոն

**Նորման Ռոբերտ Պոգսոն** (, ), անգլիացի աստղագետ։

18 տարեկան հասակում հաշվարկել է երկու գիսաստղերի ուղեծրերը։ 1850-1851 թվականներին աշխատել է Ջորջ Բիշոպի աստղադիտարանում։ 1851 թվականին դարձել է Ռեդքլիֆի աստղադիտարանի գիտաշխատող Օքսֆորդում, Անգլիա։ 1860 թվականին տեղափոխվել է Մադրաս, Հնդկաստան, որտեղ զբաղեցրել է պետական աստղագետի պաշտոնը։ Մադրասի աստղադիտարանում աշխատելիս հրատարակել է 11015 աստղերի կատալոգ։ Ինչպես նաև այնտեղ հայտնաբերել է հինգ աստերոիդ և վեց փոփոխական աստղ։

Հատկապես հայտնի է իր այն դիտարկման շնորհիվ, ըստ որի տեսանելի աստղային մեծությունների համակարգում, որը ներդրվել էր հույն աստղագետ Հիպարքոսի կողմից, առաջին մեծության աստղերը մոտ հարյուր անգամ պայծառ են, քան վեցերորդ մեծության աստղերը։ 1856 թվականին Պոգսոնը առաջարկեց այսպիսի հարաբերությունը ընդունել որպես ստանդարտ, այսինքն տեսանելի աստղային մեծության ամեն մեկ աստիճան իջեցումը պայմանավորվում է պայծառության անկմամբ, որը հավասար է 100-ի հինգերորդ աստիճանի արմատին (կամ մոտ 2, 512)։ *Պոգսոնի հարաբերությունը* դարձավ աստղերի մեծության գնահատման ստանդարտ ձև։

Պայծառության հարաբերությունը ներկայացված է հետևյալ բանաձևով՝

: m_{2} - m_{1} = -2.5 \log_{10} (L_2 / L_1)

որտեղ՝ *m* - աստղային մեծությունն է, իսկ *L* - լուսատվությունը *1* և *2* աստղերի համար։

1868 և 1871 թվականներին Պոգսոնը մասնակցել է հնդկական արշավախմբերի, որոնք դիտարկում էին արևի խավարումները։

Կյանքի ընթացքում Պոգսոնը հայտնաբերել է ընդամենը ութ աստերոիդ և 21 փոփոխական աստղ։ Նա ղեկավարում էր Մադրասի աստղադիտարանը 30 տարվա ընթացքում, ընդհուպ մինչև մահը։

## Ճանաչումը
* Աստերոիդ (1830) Պոգսոն։
* Խառնարան Պոգսոն Լուսնի վրա։

## Տես նաև
* Նորման Թոմաս
* Քրիստիան Պետերս

## Ծանոթագրություններ

## Արտաքին հղումներ
* Norman Robert Pogson — Irineu Gomes Varella  
* Magnitudes of Thirty-six of the Minor Planets for the first day of each month of the year 1857, N. Pogson, MNRAS 17 pp 12 1856 in which Pogson first introduced his magnitude system 

Կատեգորիա:Անգլիացի աստղագետներ
Կատեգորիա:Աստերոիդ հայտնաբերողներ
Օձն արծվի ստվերում

**«Օձն արծվի ստվերում» **(), ռեժիսոր Յուեն Վու-Պինի ֆիլմերից, որի գլխավոր դերերը մարմնավորում են Ջեքի Չանը, Սիու Տիեն Յուենը, Յանգ Լի Հվանգը, Դին Շեկը, Ռոյ Հորանը, Հակ-Օն Ֆանգը, Լանգ Չանը, Չեն Տիեն Լունգը, Յիու Լամ Չանը, Ջին Ցզյանը։

Ֆիլմի դեպքերը կատարվում են Չինաստանում՝ Ցին դինաստիայի օրոք։ Աղքատ որբ Չիեն Ֆուն պատահաբար փրկում է կունգ ֆուի վարպետ Պայ Չեն-Չենյին, որը "Օձի բռունցք" դպրոցի վերջին ներկայացուցիչն է։ Այդ դպրոցը վերացրել է "Արծվի ճանկ" դպրոցի ջանքերով։ Երախտապարտ վարպետը պատանուն դարձնում է իր աշակերտը և նրան է փոխանցում իր մարտարվեստի գաղտնիքները։ Իսկ աշակերտն այնքան տաղանդավոր է դուրս գալիս, որ իր ուսուցչի սովորեցրածների հիման վրա ստեղծում է իր սեփական ոճը։ Այդ հայտնագործությունը շատ ժամանակին էր արված, քանի որ այն շատով հարկ է լինում կիրառել, քանի որ "Արծվի ճանկի" սաները անհաղթահարելի Շեն Կուանի հետ գտնում են Պայ Չեն-Չենյին և որոշում են սպանել նրան։

## Ծանոթագրություններ

## Արտաքին հղումներ
* 
* 

Կատեգորիա:1978 ֆիլմեր
Կատեգորիա:Կինոկատակերգություններ
Կատեգորիա:Հոնկոնգյան ֆիլմեր
Կատեգորիա:Մարտաֆիլմեր
Կատեգորիա:Յուեն Վու-Պինի ֆիլմեր
Կատեգորիա:Ֆիլմեր բուլինգի մասին
Էդուարդ Հիգգինս Ուայթ

**Էդուարդ Հիգգինս Ուայթ** (, ), ամերիկացի տիեզերագնաց-օդաչու, ռազմաօդային ուժերի փոխգնդապետ։

Ավարտել է ԱՄՆ–ի ռազմական ակադեմիան (1952 թվականին), Միչիգանի համալսարանը (1959 թվականին), ստացել տիեզերագնացության մագիստրոսի աստիճան։ ԱՄՆ–ի տիեզերագնացների խմբում ընդգրկվել է 1962 թվականին։

1965 թվականի հունիսի 3–7-ին, Ջեյմս Մաքդիվիթի հետ, որպես երկրորդ օդաչու, թռիչք է կատարել «Ջեմինի–4» տիեզերանավով։ Թռիչքի ընթացքում ԱՄՆ–ում առաջինը իրականացրել է տիեզերական տարածություն դուրս գալը (20 րոպե տևողությամբ), որտեղ տեղաշարժվել է ձեռքի ռեակտիվ սարքավորման օգնությամբ։ Տիեզերքում եղել է 97 ժամ 56 րոպե, անցել մոտ 2,6 միլիոն կմ տարածություն։

Առաջին «Ապոլլոն» տիեզերանավի երկրային փորձարկումների ժամանակ զոհվել է։ Ուայթի անունով է կոչվում Լուսնի չերևացող կողմի խառնարաններից մեկը։

## Ծանոթագրություններ

Կատեգորիա:Տիեզերագնացներ
Կատեգորիա:Ամերիկացի աստղագնացներ
Կատեգորիա:1930 ծնունդներ
Կատեգորիա:1967 մահեր
Կատեգորիա:Միչիգանի համալսարանի շրջանավարտներ
Կատեգորիա:Ամերիկացի օդաչուներ
Կատեգորիա:Ամերիկացի ճարտարագետներ
Կատեգորիա:ԱՄՆ ռազմական ակադեմիայի շրջանավարտներ
Կատեգորիա:Ամերիկացի ավիակոնստրուկտորներ
Կատեգորիա:ԱՄՆ-ի ռազմաօդային ուժերի սպաներ
Աստրալային քունգ ֆու

**«Աստրալային քունգ ֆու» **()՝ ռեժիսոր Լո Վեյի ֆիլմերից, որի գլխավոր դերերը մարմնավորում են Ջեքի Չանը, Չի-պինգ Չանգը, Հսիու-յի Ֆանգը, Հոնգ Հսյուն, Չինգ Ֆու Լին, Հայ Լանգ Լին, Տանգ Չուն Լին, Տաի Լի Վենը, Քենգ Պենգը, Լի Ռուն Չենը։

## Սյուժե
Ջեքին երիտասարդ խուլիգան է, որը Շաոլինի ամրոցի պահակազորայիններից է։ Նրա հերթափոխի ժամանակ գողանում են շատ թանկարժեք, մեծ ուժեր ունեցող «Վեց բռունցքով կունգ ֆու» գիրքը։ Ինչպես հետագայում պարզվում է՝ այն գողացել է չարագործ զինվորը, որն իրեն է ենթարկում բոլոր կլաններին։ Գրադարանում, որտեղ Ջեքին հաճախ է լինում, նա ծանոթանում է հինգ ուրվականների հետ, որոնք նրան սովորեցնում են կունգ ֆուի գազանների ոճերին՝ Վիշապ, Օձ, Արագիլ, Վագր և Ընձառյուծ։ Հիմա նրան մնում է օգտագործել ամեն սովորած բան ապագայի մարտի համար։

## Դերերում

## Արտաքին հղումներ
* 
* 

Կատեգորիա:1978 ֆիլմեր
Կատեգորիա:Լո Վեյի ֆիլմեր
Կատեգորիա:Հոնկոնգյան ֆիլմեր
Կատեգորիա:Մարտաֆիլմեր
Ելենա Լուկյանովա

**Ելենա Անատոլիի Լուկյանովա** (, ), ռուս իրավաբան, քաղաքական գործիչ, ՌԴ Հասարական Պալատի անդամ, փաստաբան (1996 թվականից), իրավաբանական գիտությունների դոկտոր, պրոֆեսոր։

## Կենսագրություն
Ելենա Լուկյանովան ծնվել է 1958 թվականի հունիսի 27-ին Մոսկվայում։ Ավարտել է Մոսկվայի պետական համալսարանի իրավաբանական ֆակուլտետը (1980)։ Թեկնածուական դիսերտացիան գրել է «Օրենքը որպես խորհրդային պետական իրավունքի աղբյուր» (ՄՊՀ, 1984)։ Դոկտորական դիսերտացիան՝ «Ռուսաստանի պետականությունը և սահմանադրական օրենսդրությունը» (ՄՊՀ, 2003)։

1984 թվականից աշխատում է ՄՊՀ իրավաբանական ֆակուլտետում։ Սահմանադրական և մունիցիպալ իրավունքի ամբիոնի պրոֆեսոր է։ Դասախոսում է Ռուսաստանի սահմանադրական իրավունքը։ Կարդում ընդհանուր լեքցիոն կուրս, «Սահամանադրական օրենսդրության զարգացումը Ռուսաստանի Դաշնությունում», նախկինում՝ «ԱՊՀ երկրների սահմանադրական օրենսդրություն»։ Գիտական հետաքրքրությունների ոլորտ. իրավունքի աղբյուրներ, օրենսդրական գործընթացի խնդիրներ, իրավաբանական կոլիզիաներ և այլն։

Աշխատել է Պետական Դումայի առաջին և երկրորդ գումարման ապարատում, Ռուսաստանի Դաշնության 1-ին կարգի խորհրդական, Փաստաբանների Մոսկվայի մարզի կոլեգիայի անդամ է, մասնագիտացված է ընտրական վճիռների և ընտրությունների իրավաբանական ապահովման հարցերով։ Մասնակցել է մի շարք կարևոր քաղաքական գործերի քննարկմանը․ 2003 թ. դումայական ընտրությունների արդյունքների վավերականության (Գերագույն դատարանում), Սահմանադրությանը նահանգապետների ուղիղ ընտրությունների վերացման համապատասխանելու և այլն։

## Ընտանիք
* Հայրը՝ Անատոլի Լուկյանով, իրավաբանական գիտությունների դոկտոր, նախկինում հայտնի քաղաքական գործիչ, ԽՍՀՄ Գերագույն Խորհրդի նախագահ (1990-1991)։
* Մայրը՝ Լյուդմիլա Լուկյանովա, Բժշկական գիտությունների ակադեմիայի թղթակից անդամ, պրոֆեսոր։
* Որդին՝ Վլադիմիր Լուկյանով, իրավաբան։

## Աշխատություններ
Ավելի քան 50 աշխատությունների հեղինակ է, այդ թվում «Օրնեքը որպես խորհրդային իրավունքի աղբյուր» (Մոսկվա, 1988), «Ռուսական պետականությունը և սահմանադրական օրենսդրությունը Ռուսաստանում (1917-1993)» (Մոսկվա, 2000), «Ժամանակաշրջանների և մայրցամաքների ծայրակցատեղում. ռուսական պետականության պատմության առթիվ. Ձեռնարկ ռեֆորմատորների համար» (Մոսկվա, 2002)։

## Պարգևներ
* Լենինյան կոմերիտմիության մրցանակ (1989) «Օրենքը որպես խորհրդային իրավունքի աղբյուր» աշխատության համար։

## Ծանոթագրություններ

## Արտաքին հղումներ
* Սահմանադրական և մունիցիպալ իրավունք ամբիոն
* Բոմբիստ փաստաբանի փոխարեն
* Ե.Ա. Լուկյանովան Ռուսաստանում ընտրությունների մասինи
* «Ռուսական պետականությունը և սահմանադրական օրենսդրությունը Ռուսաստանում (1917-1993)»

Կատեգորիա:Ռուս քաղաքական գործիչներ
Կատեգորիա:ՄՊՀ դասախոսներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կատեգորիա:Սահմանադրական իրավունքի ռուս մասնագետներ
Կատեգորիա:Ռուսաստանի Հասարակական պալատի անդամներ
Կատեգորիա:Ռուսաստանի կոմկուսի անդամներ
Կատեգորիա:Ռուսաստանի իրավաբաններ
Կատեգորիա:Իրավաբանական գիտությունների դոկտորներ
Կատեգորիա:Ռուս հասարակական գործիչներ
Կատեգորիա:Մոսկվայի պետական համալսարանի դասախոսներ